**Chin Hakha**

Nu le Ngakchia Ngandamnak Zohkhenhnak:

Himtein Ihnak caah Chekding

**600mm**

 **500mm**

#

A himmi ngakchia/bawhte thilri pawl le ihkhun kong tamdeuh zoh khawhnak: [www.productsafety.gov.au](http://www.productsafety.gov.au/)

chah atlawmbik 500mm siding

phahmi a chah atlawmbik 600mm siding

A kam (pang) a varmi cu 50mm in 95mm tiang lawng siding

Tangphah cung Bawhte ihphahtang phahmi ihphah a

Bawhte ihkhun ah hrilh khawhmi ke cu kehnih lawngah umding asiloah atlawmbik ke hnih ah dirtarnak (brik) umding

Bawhte ihkhun pang/aki le ihphah kar a lawnnak 20mm nak kauhter

lo ding

Bawhte ihkhun tung le a pang i ahleivuang saumi kha 8mm nak sauter lo ding

Cherhchan: Himtein bawhte zohkhenhnak. Australian Competition and Consumer Commission, Dickson ACT, 2006



Bawhte cu a thakkadalin ih ter i a lu le hmai khuh lo ding (hri ngeimi luchin, lukhuh, le angki le luchin pehmi thil hruk lo ding).

Thlalangawngka zar hri, innka zar hri, lekttrik thilri le mobile battery rawnnak hri pawl kha ngakchia nih a ihkhun in a dawh le phanh khawhlonak ah chiah le fim ding.

Luanlak in linhnak khamnak caah meipung le lekttrik thilri pawl kha bawhte ihkhun in a hlatnak ah chiah ding. Lettrik puan hman lo ding.

Bawhte ihkhun (a thar asiloah midang hman ciami) cu Australia Himnak Tahfung - Australian Safety Standards (AS 2172) a tlingmi lawng hman ding.

Cawithliar khawhmi (khualtlawnnak ah ken khawhmi tibantuk) bawhte ihkhun cu Australia Himnak Tahfung - Australian Safety Standards (AS 2172) a tlingmi lawng hman ding.

Bawhte a pawng um lo le zoh lo caan paohah a cawl le lei khomi a ihnak/ihkhun kha fektein hrenh ding.

Ihphah kha a fek le aa rengmi, a thiangmi, ihkhun he aa tawkmi le aa ngemi (a bingbo lomi le aa bil lomi) hman i ihphah le ihkhun pang karlak ah 20mm leng lawn ter lo ding.

Ihphah na hman hlanah a tuamnak palasattik phoih ding.

Ihnak ser tikah bawhte ke kha ihkhun kelei pha ding in ser ding.

Bawhte a ihphah kha aa rengtein khuh i a ihkhun chungah puanbu, babucawng, ihkhun tuamnak, tuhmul asiloah a nemmi lentecelhnak tehna chiah lo ding.

ZAANGFAHNAK IN CHEK: ✓ ttialning he aa khat/aa lo ✕ ttialningin a si lo N/A pehtlaihnak a um lo

Nulepa hna he iruahding pawl

**A chuakka in a thalkadalin ih ter, bawktakhup asiloah a sirlei in ih ter hlah**

A ngandammi bawhte a thakkadalin ihtermi cu a bawktakhupin ihtermi bawhte nak in an ihak khawhnak a tlawmdeuh

Bawhte a bawktakhupin asiloah a sirleiin a itmi nih ruahlo le zawtlo in thihnak an ton khawh deuh

Bawhte an i hlauh lio le an pawng upa pakhatkhat umlio ah paw in bawh i lentecelh cu a himmi a si

A upa deuhmi bawhte pawl cu an mah tein an khel an i let kho i an ihkhun cungah an i tthial kho. An thalkadakin ihter hna sihmanhsehlaw an mah le siaremning khan an khel i let ko hna sehlaw an bawktakhupin an ih sualah ttihnung lo ding in an ihkhun le pawngkam kha tuah piak. Ngakchia thla ruk in acunglei caah cun Sudden Infant Death Syndrome (SIDS) timi Ruahlo le Zawtlo in Bawhte Thih Colhnak an tonding kha atlawm tuk.

**Bawhte an ih tikah an lu le hmai khup hna hlah**

An lu a khup khomi thil paohpaoh, luchin, hri ngeimi lukhuh, angki he aapehmi luchin tibantuk pawl kha bawhte na ih ter hlanah phoihpiak hna

Bawhte a ke kha a ihkhun tawlei ah chia

A ihphah khuh le puan pawl an i lonnak hnga lo fek le reng tein ihphah tangah nawhpiak hna, asiloah a himmi nau ihnak bawm (sleeping bag) hmang.

**Nau a chuah hlan le chuah hnuah kuakzuklonak pawngkam serpiak**

Nulepa kuak a zumi an si ahcun SIDStimi Ruahlo le Zawtlo in Bawhte Thih Colhnak a can khawhnak a tamdeuh, mah kha naupawi lio zuk le hrin hnu zuk ca he a si

A nu kuak a zuk ahcun SIDS timi Ruahlo le Zawtlo in Bawhte Thih Colhnak a can khawhnak a let in a kai i a pa a zuk zongah a let in a kai tthiamtthiam.

**Chun he zan he a Himmi Ihnak Hmunhma serpiak. Mah a Himmi Ihnak Chekding caah a biapimi tuahding pawl**

Ihnak a nemmi, bianaah ihphah a nemmi asiloah puanbu bilmi, chantling, tthutdan cung chiahmi chantling le tuhmul tehna kha ihphah ai ah hmanding a si lo

Sofa tthutdan cung, tthutdan, ti ihphah asiloah pemu rawnmi bawm/tthutdan cung tehna ah na fa ih ter hlah asiloah ih pi hlah. Ihnak ah khawndennak a chuah khawhnak a tamdeuh tuk

Cawithliar khawhmi bawhte ihkhun pawl:

* Ihkhun ah aa tel chihmi ihphah kha hmang (AS2195)
* Ihkhun ah aa tel chihmi ihphah leng khan adang phah

chap hlah asiloah puan bilmi tehna hmang chap hlah

* Cawithliar khawhmi bawhte ihkhun cu khualtlawn caan tibantuk ah chikhat hmanding ca lawngah sermi a si i caan-sau le a zungzal ihnak caah hmanding a si lo
* Bawhte ihnak bawm (bassinet) cu caan tawi ca lawngah hmanding a si. Bawhte a vun cawlcangh le aa mer khawh khan cun a himmi bawhte ihkhun ah chiah le ih ter kha a ttha bik.

[www.rednose.com.au](http://www.rednose.com.au/) 1300 998 698

Aa hnin khomi nau tthutnak, oihnak le nau namnak leng tehna kha upa nih zoh lo in an ihnak ah hmanding a si lo i hmantik ah a chung ummi taisawm pawl kha tthatein na sawmh hna lai

Hri khatlei le khatlei in thlai i ih le zaunak puan (hammocks) cu ttihnungmi a si i bawhte caah a himmi ihnak tiah ruahding a si lo

Bawhte le ngakchianomi hna kha zoh lo in an mah lawng upa ihnak asiloah ihkhun dothnih cung tehna ihternak nih an ikhawnden khawhning a kai ter.

**Bawhte a chuahka in thla ruk in thla hleihnih a tlin tiang cu a zohkhenhtu upa he khan khat ah a mah Ihnak Himmi chiahpiak in ih ter**

Bawhte he ihkhun khat ah ih ttinak nih SIDS timi Ruahlo le Zawtlo in Bawhte Thih Colhnak le thihnak tiang a phami khawndennak a chuah khawhnak a karh ter

Nulepa ihkhun pawngah bawhte ihkhun chiahpiak in thla ruk in thla hleihnih a tling tiang ihternak nih SIDS timi Ruahlo le Zawtlo in Bawhte Thih Colhnak a tlawmterdeuh kha hmuh a si

Nulepa ih hlanah bawhte kha a ihnak ah tthial ta paoh ahcun ihkhun cung i hnukdinh, ikuh le lentecelhnak nih SIDS timi Ruahlo le Zawtlo in Bawhte Thih Colhnak a chuahternak a karh ter lo tiah hmuh a si

SIDS timi Ruahlo le Zawtlo in Bawhte Thih Colhnak le ihkhun ihrawmnak in khawndenak a tong kho deuhmi bawhte hna cu thla li tang a simi le thla tling lo in a chuakmi bawhte pawl an si.

**A si khawh ahcun na hnuk din**

Nu hnuk dinhnak nih SIDS timi Ruahlo le Zawtlo in Bawhte Thih Colhnak a zorter kha hmuh a si

**Zohkhenhtu le nauzohtu pawl**

Zohkhenhtu le nauzohtu pawl nih SIDS timi Ruahlo le Zawtlo in Bawhte Thih Colhnak khamnak caah tuah a herh le a tthami pawl an hngalh a herh i bawhte le ngakchia no pawl caah zeitindah a himmi ihnak hmun serpiak an si ti zong an thiam a herh. Mah ahkhan pilepu, chungkhar nauzohnak tuahnak, ngakhcia no pawl cawnpiaktu, nau umhnak, chungkhar le hawikom hna an inn tehna zong aatel.

## Nawl petu:

Department of Education and Training (Fimcawn le Tinttan Peknak Zohtu Zung)

## August 2017 ah zohtthan le remh a si

**Santlaimi pehtlaihnak pawl**

Toy & Nursery Safety Line (Lentecelhnak le Ngakchia Thilri Pawl Himnnak Kong Halnak) 1300 364 894 [www.consumer.vic.gov.au](http://www.consumer.vic.gov.au/)

Maternal and Child Health Line

(Nu le Ngakchia Ngandamnak Kong Halnak) 132229 [www.education.vic.gov.au/](http://www.education.vic.gov.au/ch)childhood/parents/mch/

Red Nose nih chuahmi bawhte himnak kong pawl cu [www.rednose.com.au](http://www.rednose.com.au/) ah rel asiloah Red Nose Fimcawnnak kha 1300 998 698 ah chawn.